125 sena minn meta ġiet regalata l-istatwa proċessjonali ta' San Gużepp (1890-2015) Tagħrif miġbur minn Anthonv Casha Din is-sena qegħdin infakkru l-125 sena minn meta ġiet regalata lill-Arċikonfraternità ta' San Ġużepp l-istatwa proċessjonali ta' San Ġużepp. Statwa sabiħa li madwarha tinġabar b'mod partikulari l-Komunità Ġużeppina tar-Rabat flimkien ma' ħafna devoti oħra ta' dan il-Qaddis, biex tiċċelebra ta' kull sena nhar id-19 ta' Marzu bl-aktar mod devot u solenni, il-Festa f'ġieħ dan il-Kbir Glorjuż Patrijarka. Statwa artistika u simpatika li sa mal-wasla tagħha fir- Rabat tal-Imdina, serqet il-qlub tal-istess Ġużeppini Rabtin. Ix-xewqa ta' Mons. Paolo Pullicino Kien nhar l-4 ta' Marzu 1890, meta l-Wisq Reverendu Mons. Dr Paolo Pullicino (1815- 1890), Protonotarju Appostoliku, Protettur u Benefattur tal-imsemmija Arċikonfraternità ta' San Ġużepp; marid fid-dar tiegħu ġewwa l-Belt Valletta, kiteb ittra lir-Rettur tal- Arċikonfraternità, ir-Reverendu Kanonku, id- Dekan Dun Vincenzo Vassallo. Fejn f'din l-ittra Mons. Pullicino li kien devot ħafna lejn San Ġużepp wera x-xewqa tiegħu, li sabiex ixerred dejjem id-devozzjoni lejn il-Glorjuż Patrijarka San Ġużepp, huwa dejjem xtaq li jagħti lill-imsemmija Arċikonfraternità, statwa ta' San Ġużepp biex tinħareġ fil- purċissjoni f'jum il-festa titulari tiegħu. Din l-istatwa kienet tinsab fid-dar tiegħu f'Numru 191 fi Triq l-Ifran il-Belt Valletta. Ħamest ijiem wara din l-ittra ta' Monsinjur Pullicino, inqarat f'konsulta li saret għall-Fratelli tal-istess Arċikonfraternità, fl-Oratorju ta' San Ġużepp fil-Knisja ta' Santa Marija ta' Ġesu tar- Rabat, nhar id-9 ta' Marzu 1890. Kif jgħid Mons. Pullicino stess fl-ittra tiegħu, huwa kien ordna din l-istatwa ftit żmien qabel għand id-Ditta 'Galard et Fils' ta' Marsilja, fi Franza, li dak iż-żmien kienet tant magħrufa għax-xogħol artistiku tal-istatwi li: kienu qegħdin jinħadmu fiha. Mons. Pullicino bħala bniedem kolt u li kien iħobb ħafna l-Arti jidher li kien jaf sewwa b'din il-fabbrika u kellu wkoll kuntatti magħha, u kien għalhekk li ordna din l-istatwa f'din il-fabbrika. Id-Disinjatur tal-istatwa Jingħad li din l-istatwa ta' San Ġużepp ġiet maħduma fuq id-disinn tal-magħruf artist prolifiku Ruman Luigi Fontana (1827-1908) minn Monte San Pietrangeli, li kien ħabib tal- istess Mons. Paolo Pullicino. Dan l-artist ta' ħila kbira li huwa magħruf ukoll għall-istatwa titulari ta' San Filep li huwa ħadem fl-1860 għall-Knisja Arċipretali Is-Santwarju ta' San Ġużepp — Marzu 2015 u Parrokkjali ta' Ħaż-Żebbuġ. Twieled nhar id-29 ta' Mejju tal-1827 fl-Italja, fir-raħal żgħir ta' Monte San Pietrangeli u miet fl-istess raħal twelidu fis-27 ta' Diċembru tal-1908. Huwa jibqa' magħruf bħala artist Neo-Klassiku permezz tax-xogħlijiet tiegħu li huwa għamel madwar l-ltalja kollha kemm bħala skultur, kemm bħala pittur, kemm bħala arkitett kif ukoll bħala restawratur. L-istatwa tiġi aċċettata b'ferħ kbir Mons. Paolo Pullicino ried kif jgħid fl- imsemmija ittra li kien kiteb lir-Rettur tal- Arċikonfraternità ta' San Ġużepp, li jekk kemm- il darba 'l quddiem, l-Arċikonfraternità ma tagħmilx użu minn din l-istatwa fil-purċissjoni tal-Qaddis, huwa ried li titieħed fi knisja oħra, fejn din ix-xbieha tkun tista' tiġi meqjuma. Wara li nqrat l-ittra msemmija, il-fratelli preżenti għall-konsulta, aċċettaw b'ferħ kbir l-istatwa l-ġdida ta' San Ġużepp u ordnaw lis- Segretarju li jibgħat jirringrazzja lill-Monsinjur Paolo Pullicino. Fl-ittra tiegħu li ġġib id-data tad-9 ta' Marzu 1890, is-segretarju tal-Arċikonfraternità, ir- Rev. Saċerdot Dun Simone P. Galea; għarraf lill-Mons. Paolo Pullicino li l-ittra tiegħu nqarat lill-fratelli fil-konsulta tal-Arċikonfraternità, u li huma aċċettaw b'ferħ kbir id-donazzjoni tiegħu u jaraw li kienet ġusta ħafna l-proposta tiegħu li opra hekk artistika ma tiġix traskurata iżda li tiġi meqjuma. Is-segretarju f'isem il- fratelli tal-imsemmija Arċikonfraternità, wassal ir-ringrazzjament tagħhom u wegħdu li jitolbu lil San Ġużepp għalih biex jitfa' fuqu kull ġid, u li jibqgħu jiftakru fih. Mons. Pullicino miet disat ijiem wara li huwa kiteb l-ittra tad-donazzjoni ta' din l-istatwa lill- Arċikonfraternità ta' San Ġużepp. Huwa miet bi bronkite fid-dar tiegħu fil-Belt Valletta nhar it-13 ta' Marzu 1890, fl-età ta' 75 sena. Wara l-mewt Kanzunetta dwar San Ġużepp u tiegħu l-istatwa ta' San Ġużepp ġiet minnufih meħduha mid-dar tiegħu tal-Belt għall-Oratorju tal-Patrijiet Karmelitani fil-Belt tal-Imdina, fejn fl- Ewwel Jum tat-Tridu tal-Festa ta' San Ġużepp nhar il-15 ta' Marzu 1890, iġifieri jumejn biss wara l-mewt tiegħu din l-istatwa ġiet imbierka fl-istess Oratorju. Wara l-istatwa ġiet meħudha fil-Knisja ta' Santa Marija ta' Ġesu tal-Patrijiet Franġiskani fir-Rabat, biex l-Arċikonfraternità ta' San Ġużepp tkun tista' tiċċelebra l-Festa tiegħu b'din l-istatwa ġdida. Pittura ta' Mons. Dr Paolo Pullicino, id-Donatur tal- istatwa ta' San Ġużepp. Dan il-kwadru f'dawn l-aħħar xhur instab li huwa xogħol tal-pittur magħruf Malti Ġużeppi Cali (1846-1930) kif tikkonferma l-firma tal- istess pittur li tinsab fl-istess kwadru. Dan il-kwardu jinsab fis-sagristija tas-Santwarju ta' San Ġużepp — Rabat, u għadu kemm ġie restawrat mir-Restawratriċi Agatha Grima. Ix-xogħol tar-restawr ġie mħallas mis-Sur Lawrence Mifsud, Assistent Rettur tal- Arċikonfraternità ta' San Ġużepp. Feature dwar l-istorja tal-istatwa proċessjonali ta' San Ġużepp Fl-okkażjoni tal-125 Sena tal-istatwa proċessjonali ta' San Ġużepp, l-Arċikonfraternità ta' San Ġużepp ħarġet kanzuneta ġdida dwar San Ġużepp, bl-isem: 'Int Ġużeppi Ferħ Tagħna', lirika ta' Ravmond Mahonev u mużika ta' Andrew Zammit. Din il-kanzunetta hija kantata minn Tiziana Calleja, Mavron Josċ Agius u Michaela Farrugia u ġiet sponsorjata mis-Sur Lawrence Mifsud u minn Hansa Wines 8 Spirits, li minn qalbna nirringrazzjawhom tal-għajnuna finażjarja tagħhom. Din il- kanzunetta hija rekordjata fuq CD u se tkun għal bejgħ fil-jiem tal-Festa ta' San Ġużepp flimkien mal-Feature li se jinħareġ dwar l-istorja tal-istatwa proċessjonali ta' San Ġużepp u li se jintwera għall-ewwel darba fil-Lejla ta' Tifkira nhar is-Sibt 14 ta' Marzu 2015, fil-Knisja ta' Santa Marija ta' Ġesu. Dan il-Feature qed jiġi sponsorjat ukoll minn Hansa Wines 4. Is-Santwarju ta' San Ġużepp — Marzu 2015